**Ο ΠΕΡΙ ΚΕΝΤΡΩΝ ΑΝΑΨΥΧΗΣ (ΑΔΕΙΕΣ ΕΚΠΟΜΠΗΣ ΗΧΟΥ) ΝΟΜΟΣ ΤΟΥ 2016 Ν50(Ι)/2016**

**ΔΙΑΔΙΚΑΣΙΑ ΑΔΕΙΟΔΟΤΗΣΗΣ**

|  |  |
| --- | --- |
| Παραλαβή αίτησης και εγγράφων | 1. Συμπλήρωση αίτησης από ιδιοκτήτη του Κέντρου Αναψυχής. Για την υποβολή της αίτησης χρησιμοποιείται το έντυπο με τίτλο «Αίτηση για άδεια εκπομπής ήχου», το οποίο βρίσκεται αναρτημένο στην ιστοσελίδα του Υπουργείου Εσωτερικών και στην ιστοσελίδα των επαρχιακών διοικήσεων 2. Εξετάζεται η περιοχή του Κέντρου Αναψυχής (Κ.Α)    1. Αν εμπίπτει στα διοικητικά όρια δήμου, τότε καθοδηγείται ο αιτητής για να αιτηθεί στον οικείο Δήμο    2. Αν δεν εμπίπτει, τότε παραλαμβάνεται, αν η περιοχή ανήκει στην επαρχία 3. Ελέγχεται η γεωγραφική θέση του υποστατικού του κέντρου αναψυχής και κατά πόσον αυτό βρίσκεται στις περιοχές που επιτρέπονται διευκολύνσεις αναψυχής και ψυχαγωγίας, σύμφωνα με τα σχέδια αναπτύξεων. (Παράρτημα Α για κοινότητες)   4 . Αν το κέντρο αναψυχής βρίσκεται εντός των περιοχών αναψυχής και ψυχαγωγίας, τότε ο αιτητής πρέπει να προσκομίσει   * + Άδεια λειτουργίας Κέντρου Αναψυχής, με βάση τον περί Κέντρων Αναψυχής Νόμο   + Άδεια λειτουργίας από Δήμο/Κοινοτικό Συμβούλιο * Σε περίπτωση που με βάση τον περί κέντρων αναψυχής νόμο δεν απαιτείται η κατοχή άδειας λειτουργίας, τότε πρέπει ο αιτητής να προσκομίσει:   + Άδειας Οικοδομής   + Πολεοδομικής Άδεια * Βεβαίωση ανάρτησης γνωστοποίησης της πρόθεσης για την υποβολή αίτησης   5. Αν το κέντρο αναψυχής βρίσκεται σε οικιστική περιοχή, τότε μαζί με τα έγγραφα που φαίνονται στο (4) πιο πάνω, υποβάλλονται οι ακουστικές μελέτες που φαίνονται στα παρατήματα Α και Β, της εντολής του Υπουργού που δημοσιεύθηκε στην επίσημη εφημερίδα της Δημοκρατίας, ημερομηνίας 20/9/2019 - Κ.Δ.Π. 304/2019.  *Σημ. Αν τα στοιχεία δεν είναι πλήρη τότε η αίτηση να μην παραλαμβάνεται.* |
| ΄Εκδοση άδειας στις περιπτώσεις κέντρων αναψυχής που είναι χωροθετημένα σε περιοχές που επιτρέπονται διευκολύνσεις αναψυχής και ψυχαγωγίας, σύμφωνα με τα σχέδια αναπτύξεων  ωο | 7. Σε περίπτωση που το κέντρο αναψυχής είναι χωροθετημένο σε περιοχές που επιτρέπονται οι διευκολύνσεις αναψυχής και ψυχαγωγίας με βάση τα σχέδια αναπτύξεων, τότε η άδεια μπορεί να εκδοθεί επί τόπου με τη συμπλήρωση των απαραίτητων στοιχείων στο έντυπο με τίτλο «Άδεια Εκπομπής Ήχου». Τα ανώτατα επιτρεπτά όρια εκπομπής ήχου συμπληρώνονται με βάση το διάταγμα ηχητικής διαβάθμισης που εκδόθηκε στην επίσημη εφημερίδα της Δημοκρατίας, από τους Υπουργούς Εσωτερικών και Γεωργίας, Αγροτικής Ανάπτυξης και Περιβάλλοντος, με ημερομηνία 20/9/2019 – Κ.Δ.Π. 303/2019 ως ακολούθως:   * Σε περιοχές που επιτρέπονται διευκολύνσεις αναψυχής και ψυχαγωγίας ήπιας και συνήθους μορφής, το ανώτατο επιτρεπτό όριο εκπομπής ήχου στο εξωτερικό του κέντρου αναψυχής, στάθμισης Α, καθορίζεται στα 70dB και το ανώτατο επιτρεπτό όριο εκπομπής ήχου, στάθμισης C καθορίζεται στα 85dB. **Νοείται ότι σε περίπτωση που στην πολεοδομική άδεια καθορίζεται ότι δεν επιτρέπεται η εκπομπή ήχου, τότε δεν μπορεί να δοθεί άδεια ήχου**. * Σε περιοχές που επιτρέπονται οι διευκολύνσεις αναψυχής και ψυχαγωγίας οχληρής μορφής, το ανώτατο επιτρεπτό όριο εκπομπής ήχου στο εξωτερικό του κέντρου αναψυχής, στάθμισης Α, καθορίζεται στα 80 dB, και το ανώτατο επιτρεπτό όριο εκπομπής ήχου, στάθμισης C καθορίζεται στα 95dB * Σε περιοχές που επιτρέπονται οι διευκολύνσεις αναψυχής και ψυχαγωγίας αλλά συνορεύουν με οικιστική περιοχή ή / και με ευαίσθητους δέχτες, το ανώτατο επιτρεπτό όριο εκπομπής ήχου στο εξωτερικό του κέντρου αναψυχής, στάθμισης Α, δεν μπορεί να ξεπερνά τα 60dΒ και το ανώτατο επιτρεπτό όριο εκπομπής ήχου, στάθμισης C καθορίζεται στα 75dB   «κέντρο αναψυχής που συνορεύει με οικιστική περιοχή ή ευαίσθητο δέχτη» είναι κέντρο αναψυχής που το τεμάχιο στο οποίο βρίσκεται είναι σε απόσταση μικρότερη ή ίση των 30 μέτρων, περίπου, από την οικιστική περιοχή ή / και τον ευαίσθητο δέχτη αντίστοιχα.  Όσον αφορά τα ωράρια εκπομπής ήχου, αυτά συμπίπτουν με τα ωράρια λειτουργίας, στην βάση του περί κέντρων Αναψυχής νόμου. |
| Έκδοση άδειας εκπομπής ήχου σε οικιστικές περιοχές | 10. Η Ακουστική μελέτη παραρτήματος Α σκοπό έχει να βοηθήσει στον καθορισμό των ανώτατων επιτρεπτών ορίων στάθμισης Α και C στις περιοχές που δεν καλύπτονται από το Διάταγμα ηχητικής διαβάθμισης, δηλαδή στις οικιστικές περιοχές. Η μελέτη πρέπει να είναι υπογραμμένη από μελετητή ακουστικής και να γίνεται με βάση το παράρτημα Α της εντολής Κ.Δ.Π. 304/2019. Η αρμοδία αρχή θα ελέγχει τα ακόλουθα:  (α) Ότι υπάρχουν μετρήσεις για τον θόρυβο βάθους έξω από όλα τα γειτονικά υποστατικά (Θόρυβος βάθους είναι η ένταση του ήχου στις σταθμίσεις Α και C, χωρίς την ύπαρξη των κέντρων αναψυχής)  (β) Ότι υπάρχουν μετρήσεις έξω από όλα τα γειτονικά υποστατικά όταν τα κέντρα αναψυχής εκπέμπουν ήχο.  (γ) Τα μέγιστα επιτρεπόμενα όρια έντασης ήχου στη στάθμιση Α και C για το κέντρο αναψυχής, ώστε η διαφορά του (β) από το (α) πιο πάνω για κάθε υποστατικό να μην ξεπερνά τα 3dB  11. H ακουστική μελέτη παραρτήματος Β, σκοπό έχει να καταγράψει την θέση και τα χαρακτηριστικά των μηχανημάτων καθώς και οποιασδήποτε μόνωσης υπάρχει. Παραλαμβάνονται :  (α) Κάτοψη με τις θέσεις των μηχανημάτων και τον προσανατολισμό τους καθώς και μόνωση του χώρου αν υπάρχει  (β) Κατάλογος μηχανημάτων και ηλεκτρολογικά χαρακτηριστικά τους.  12. Στην άδεια εκπομπής ήχου καταγράφεται το ανώτατο επιτρεπτό όριο εκπομπής ήχου στο εξωτερικό του κέντρου αναψυχής, στάθμισης Α, και στάθμισης C, όπως προκύπτει από τις δύο πιο πάνω ακουστικές μελέτες. Επειδή αφορά οικιστική περιοχή, αυτό δεν μπορεί να ξεπερνά για την στάθμιση Α τα 60dB και για τη στάθμιση C τα 75dB.  Όσον αφορά τα ωράρια εκπομπής ήχου, αυτά συμπίπτουν με τα ωράρια λειτουργίας, στην βάση του περί κέντρων Αναψυχής νόμου. |

**1.0 Ποιες Περιοχές θεωρούνται ως Περιοχές στις οποίες επιτρέπονται οι αναπτύξεις ψυχαγωγίας και αναψυχής στην περίπτωση Δήμων.**

Αυτές που καθορίζονται στα τοπικά σχέδια.

**2.0 Ποιες Περιοχές θεωρούνται ως Περιοχές στις οποίες Επιτρέπονται οι αναπτύξεις ψυχαγωγίας και αναψυχής στη περίπτωση των κοινοτήτων**

Για τις κοινότητες πρέπει να μελετηθεί η Δήλωση Πολιτικής Η Δήλωση Πολιτικής αποτελεί το έγγραφο που θα μας καθοδηγήσει στον εντοπισμό των περιοχών στις οποίες επιτρέπονται οι αναπτύξεις ψυχαγωγίας και αναψυχής για τις οποίες ισχύει το Διάταγμα Ηχητικής Διαβάθμισης.

**2.1 Δήλωσης πολιτικής**

Η Δήλωση Πολιτικής βρίσκεται στην ιστοσελίδα του Τμήματος Πολεοδομίας. >Σχέδια Αναπτύξεων> Στο πάνω μέρος της σελίδας υπάρχουν υποσελίδες. Επιλέγεται η υποσελίδα με τίτλο Σχέδια Ανάπτυξης>Ισχύοντα

2.Επιλέγεται το έγγραφο με τίτλο «Δήλωση Πολιτικής για την Ύπαιθρο» που φέρει τον τίτλο «ΔΗΛΩΣΗ ΠΟΛΙΤΙΚΗΣ – Πολιτική για τη ρύθμιση και τον έλεγχο της ανάπτυξης και την προστασία του Περιβάλλοντος στην Ύπαιθρο και τα χωριά»

ΠΡΟΣΟΧΗ: Υπάρχουν κάποια χωριά ειδικού χαρακτήρα που έχουν δική τους δήλωση Πολιτικής. Αυτό μπορεί να εντοπιστεί από τους χωροταξικούς χάρτες που συνοδεύουν την δήλωση πολιτικής. Π.χ. στην περίπτωση της Λάρνακας υπάρχει Δήλωση Περιοχής για τα Λεύκαρα

**Ποιες είναι οι περιοχές στις οποίες επιτρέπονται οι αναπτύξεις ψυχαγωγίας και αναψυχής σε κοινότητες**

Ανατρέχουμε στην Δήλωση Πολιτικής – Κεφάλαιο 9.13 με τίτλο «Ανάπτυξη Αναψυχής και Ψυχαγωγίας»

Ο τρόπος που περιγράφονται οι περιοχές αυτές είναι περιγραφικός, δηλαδή με κείμενο. Δεν αποτυπώνονται σε χάρτη, όπως γίνεται με τα τοπικά σχέδια. Με βάση την περιγραφή, κατατάσσονται οι περιοχές ως ακολούθως:

|  |  |  |  |
| --- | --- | --- | --- |
|  | Περιοχή στην οποία επιτρέπονται αναπτύξεις ψυχαγωγίας και αναψυχής | | |
| Δρόμος | Ήπιας Μορφής | Συνήθους Μορφής | Οχληρής Μορφής |
| Λειτουργικό κέντρο του χωριού. | Ναι | Όχι | Όχι |
| Σε θέση, που εφάπτεται σε παραδοσιακά κύριο δρόμο πρόσβασης προς το λειτουργικό κέντρο, σε άξονα εμπορικής δραστηριότητας και σε δρόμους υπερτοπικής σημασίας ή σε συλλεκτήριο δρόμο | Ναι, αν αφορά καφενείο, καφετερία, εστιατόρια και ταβέρνα χωρίς μουσική, λέσχη, κέντρο νεότητας, αθλητικός σύλλογος ή παρόμοιας μορφής ανάπτυξη | Ναι αν αφορά μπυραρία, εστιατόριο ή ταβέρνα με μουσική και κινηματογράφος, ή παρόμοιας μορφής ανάπτυξη | Ναι, αν αφορά δισκοθήκη, μουσικοχορευτικό κέντρο, ή κέντρο ή η εγκατάσταση με υπαίθριες ηχητικές ή/και μουσικές εγκαταστάσεις, ή παρόμοιας μορφής ανάπτυξη |
| Σε δρόμο τοπικής σημασίας (γειτονιά) | Όχι | Όχι | Όχι |
| Τουριστική ζώνη ή σε περιοχές που επιτρέπεται η τουριστική ανάπτυξη | Ναι, αν αφορά καφενείο, καφετερία, εστιατόρια και ταβέρνα χωρίς μουσική, λέσχη, κέντρο νεότητας, αθλητικός σύλλογος, ή παρόμοιας μορφής ανάπτυξη | Ναι αν αφορά μπυραρία, εστιατόριο ή ταβέρνα με μουσική και κινηματογράφος, ή παρόμοιας μορφής ανάπτυξη | Ναι, αν αφορά δισκοθήκη, μουσικοχορευτικό κέντρο, ή κέντρο ή η εγκατάσταση με υπαίθριες ηχητικές ή/και μουσικές εγκαταστάσεις, ή παρόμοιας μορφής ανάπτυξη |
| Επιτρεπόμενα ανώτερα επίπεδα ήχου με βάση την ηχητική διαβάθμιση | 70dB στάθμιση Α και 85 db στάθμιση C, νοουμένου ότι το υποστατικό του κέντρου αναψυχής απέχει από οποιαδηποτε οικία ή άλλο ευαίσθητο δέχτη απόσταση > 30 μ. Αλλιώς τα όρια είναι 60dB και 75dB αντίστοιχα | 70dB στάθμιση Α και 85 db στάθμιση C, νοουμένου ότι το υποστατικό του κέντρου αναψυχής απέχει από οποιαδηποτε οικία ή άλλο ευαίσθητο δέχτη απόσταση > 30 μ. Αλλιώς τα όρια είναι 60dB και 75dB αντίστοιχα | 80dB στάθμιση Α και 95 db στάθμιση C, νοουμένου ότι το υποστατικό του κέντρου αναψυχής απέχει από οποιαδηποτε οικία ή άλλο ευαίσθητο δέκτη απόσταση > 30 μ. Αλλιώς τα όρια είναι 60dB και 75dB αντίστοιχα |

**2.2 Σημαντικές σημειώσεις**

1. Οποιοσδήποτε δρόμος εντός του ορίου ανάπτυξης (δηλαδή το όριο που περιβάλλεται από το όριο της υδατοπρομήθειας) που έχει τοπική σημασία, δηλαδή είναι δρόμος γειτονιάς, θεωρείται οικιστική περιοχή για τους σκοπούς του περί Κέντρων Αναψυχής (Άδειες Εκπομπής Ήχου) νόμος και επομένως χρειάζεται η υποβολή ακουστικών μελετών
2. Ο πυρήνας του χωριού, οι δρόμοι που οδηγούν στο κέντρο του χωριού, δρόμοι που έχουν χαρακτηριστεί ως εμπορικοί από την Πολεοδομία και υπερτοπικοίή συλλεκτήριοι δρόμοι, δηλαδή δρόμοι που θεωρούνται κύριες αρτηρίες εντός του χωριού, θεωρούνται ότι είναι περιοχές στις οποίες επιτρέπονται οι αναπτύξεις ψυχαγωγίας και αναψυχής και επομένως δεν χρειάζεται η υποβολή ακουστικών μελετών και θα ακολουθείται ο πιο πάνω πίνακας
3. Προσοχή, επειδή εκτός του πυρήνα του χωριού, όλοι οι άλλοι δρόμοι που περιγράφονται στο 2 πιο πάνω και επιτρέπουν τις αναπτύξεις ψυχαγωγίας και αναψυχής και των τριών μορφών, δηλαδή ήπιας, συνήθους και οχληρής μορφής, η απόφαση για την άδεια θα σχετίζεται με τον τύπο του κέντρου αναψυχής. Ιδιαίτερη προσοχή σε κέντρα που στην πολεοδομική τους άδεια αναγράφεται ότι απαγορεύεται η μουσική. Σε αυτά δεν θα δίνεται οποιαδήποτε άδεια.
4. Τέλος προσοχή σε κέντρα αναψυχής που ενώ βρίσκονται σε περιοχές που επιτρέπονται οι αναπτύξεις ψυχαγωγίας και αναψυχής το κέντρο της κάτοψης τους βρίσκεται σε απόσταση μικρότερη των 30 μέτρων από το κέντρο της κάτοψης οποιασδήποτε οικίας, νοσοκομείου, ξενοδοχείου ή άλλου ευαίσθητου δέχτη. Σε αυτή τη περίπτωση τα όρια κατεβαίνουν στο 60db για στάθμιση Α και 75db για στάθμιση C.